ઉંદરા (તા. સરસ્વતી)

ઉંદરા ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા પાટણ જિલ્લામાં આવેલા કુલ ૯ (નવ) તાલુકાઓ પૈકીના એક એવા સરસ્વતી તાલુકામાં આવેલું એક ગામ છે. ઊંદરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ઉંદરા ગામમાં શ્રી ક્ષેત્રપાળ વીર દાદાનું મંદિર આવેલું છે. જેમાં ઉત્તર ગુજરાતમાં ખાસ કરીને ક્ષત્રિય સમાજ ઉપરાંત અમુક માલધારી સમાજના લોકો શ્રદ્ધા ધરાવે છે. ઉંદરા ગામમાં ક્ષેત્રપાળ વીર દાદાના મંદિરે ચૈત્ર મહિનાની સુદ ચૌદશે રબારી સમાજનો અને પૂનમે તમામ સમાજનો મેળો ભરાય છે જેમાં દૂર દૂરથી શ્રદ્ધાળુઓ આવે છે.

શ્રેણી:સરસ્વતી તાલુકો